8. โครงสร้างเงินทุน

8.1 หลักทรัพย์ของบริษัท

บริษัทมีทุนจดทะเบียน 432 ล้านบาท เรียกชำระแล้ว 431,999,860 บาท แบ่งเป็นหุ้นสามัญ 43,200,000 หุ้น มูลค่าหุ้นละ 10 บาท 

 ที่ประชุมสามัญประจำปีผู้ถือหุ้นครั้งที่ 50 เมื่อวันที่ 27 เมษายน 2553 มีมติอนุมัติให้เพิ่มทุนจดทะเบียนจาก 288,000,000 บาทเป็น 432,000,000 บาท เพื่อรองรับการจัดสรรหุ้นปันผลในอัตราส่วน 2:1 ทั้งนี้ บริษัทได้ดำเนินการจดทะเบียนเพิ่มทุนกับกระทรวงพาณิชย์พร้อมทั้งรายงานต่อตลาดหลักทรัพย์แห่งประเทศไทยแล้ว นอกจากนี้ที่ประชุมสามัญประจำปีผู้ถือหุ้นครั้งที่ 49 เมื่อวันที่ 27 เมษายน 2552 ได้มีมติอนุมัติกองทุนรวมเพื่อผู้ลงทุนต่างด้าว (Thai Trust Fund) ลงทุนในหรือมีไว้ซึ่งหุ้นของบริษัทจดทะเบียนในอัตราส่วนจากเดิมไม่เกินร้อยละ 25 เป็นไม่เกินร้อยละ 35 ของหุ้นที่จำหน่ายได้แล้วทั้งหมดของบริษัทจดทะเบียน 

8.2 ผู้ถือหุ้น 

รายชื่อผู้ถือหุ้นรายใหญ่ 10 รายแรก ณ วันที่ 28 ธันวาคม 2555

  ------------------------------------------ ------------ ----------- ------------
                                             จำนวนหุ้น                  % ของจำนวน
                                                                      หุ้นทั้งหมด

  1. บริษัท ทาเคะอุจิเพรส อินดัสตรี้ส จำกัด           20,812,500               48.18

  2.                                                      9,677,850   22.40
  บริษัทหลักทรัพย์จัดการกองทุนรวมเพื่อผู้ลงทุนคนต่างด้าว                            
  จำกัด***                                                             

  3. นางเมฆินทร์ เอื้ออนันต์                       1,580,850                3.70

  4. Hartmut and Ilse Schneider Foundation                1,381,950   3.20
  for children, Switzerland                                           

  5. นายกุลฮัสซาราม ทันวานี                      1,200,000                2.78

  6. นายฮาร์มุท วิลเฮ็ล์ม ชไนเดอร์                 1,127,250                2.61

  7. นางมาส์ตานิคูนจ์ จันเดอร์                     725,850                  1.68

  8. ศูนย์รับฝากหลักทรัพย์เพื่อผู้ลงทุน                 646,850                  1.50

  9. นายนาเรศ โรจน์ศีลธรรม                     645,000                  1.50

  10. BNP PARIBAS SECURITIES SERVICES,                    450,000     1.04
  LONDON BRANCH                                                       
  ------------------------------------------ ------------ ----------- ------------

*** (โดยบริษัท ทาเคะอุจิเพรส อินดัสตรี้ส จำกัด ถืออยู่ในสามกองทุนรวมเท่ากับ 7,873,800
หุ้น คิดเป็นร้อยละ 18.22 ของจำนวนหุ้นทั้งหมด)

บริษัท ทาเคะอุจิเพรส อินดัสตรี้ส จำกัด ประเทศญี่ปุ่น เป็นผู้ถือหุ้นรายใหญ่
ดำเนินธุรกิจประเภทเดียวกันกับบริษัท อลูคอน จำกัด (มหาชน) มีบริษัท ทาเคะอุจิ โชจิ จำกัด,
นายชิเกคาสึ ทาเคะอุจิและคนในตระกูลทาเคะอุจิ เป็นผู้ถือหุ้นรายใหญ่ของบริษัท ทาเคะอุจิเพรส
อินดัสตรี้ส จำกัด โดยถือหุ้นรวมกันมากกว่าร้อยละ 40 ของหุ้นทั้งหมด

สัดส่วนการถือหุ้น ณ วันที่ 28 ธันวาคม 2555

ผู้ถือหุ้นสัญชาติไทย 357 ราย ถือหุ้น 16,971,486 หุ้นคิดเป็นร้อยละ 39.29

ผู้ถือหุ้นสัญชาติต่างด้าว 25 รายถือหุ้น 26,228,500 หุ้นคิดเป็นร้อยละ 60.71

สิทธิของผู้ถือหุ้น

คณะกรรมการบริษัท
เป็นผู้ให้ความมั่นใจต่อผู้ถือหุ้นว่าผู้ถือหุ้นมีสิทธิและจะได้รับการปฏิบัติอย่างเท่าเทียมกันทุกราย
โดยนอกเหนือจากสิทธิในการลงคะแนนเสียงในที่ประชุมผู้ถือหุ้นแล้ว
คณะกรรมการบริษัทยังได้กำหนดให้สิทธิในการได้รับส่วนแบ่งผลกำไร หรือ เงินปันผล
อย่างเท่าเทียมกัน รวมถึงสิทธิในการซื้อ หรือ ขายหุ้น การโอน และ
การทำธุรกรรมที่เกี่ยวข้องกับหุ้น
และการให้สิทธิในการเข้าถึงข้อมูลเกี่ยวกับการดำเนินกิจการของบริษัทโดยผ่านหน่วยงานนักลงทุนสัมพันธ์
(Investment Relations, IR) คือ นางสาวกาญจนา ปิยะชาติ ทั้งนี้
เป็นไปตามข้อบังคับของบริษัท ข้อกำหนดของกฎหมายที่เกี่ยวข้อง คำแนะนำของตลาดหลักทรัพย์ และ
คณะกรรมการกำกับหลักทรัพย์และตลาดหลักทรัพย์

สิทธิของผู้มีส่วนได้เสียกลุ่มต่างๆ

บริษัทตระหนักถึงการดูแลรับผิดชอบต่อผู้มีส่วนได้เสียทั่วทุกกลุ่มโดยถือเป็นนโยบายของบริษัท
ที่จะพัฒนาให้เกิดการสร้างผลประโยชน์ร่วมกันระหว่าง บริษัท และ ผู้มีส่วนได้เสีย
ไม่ว่าจะเป็นกลุ่มลูกค้า ผู้ถือหุ้น หุ้นส่วนทางธุรกิจ คู่แข่งขันทางธุรกิจ พนักงานของบริษัท เจ้าหนี้
และ กลุ่มผู้มีส่วนได้เสียอื่นๆที่อยู่ในสังคม ชุมชนเดียวกับบริษัท

นอกจากนี้ คณะกรรมการบริษัท ยังได้จัดตั้งคณะกรรมการตรวจสอบ (Audit Committee)
เพื่อทำหน้าที่ตรวจสอบการประกอบกิจการของบริษัทในส่วนที่สำคัญๆ เช่น
การตรวจสอบและจัดทำรายงานทางการเงิน (Financial Report) การตรวจสอบภายใน
(Internal Control System) การสรรหาผู้ตรวจสอบบัญชี (Company Auditor)
การพิจารณาเรื่องการขัดแย้งทางผลประโยชน์ (Conflicts of Interest) ซึ่งหมายรวมถึง
การจัดการเรื่องความเสี่ยงด้วย (Risk Management)

อนึ่ง บริษัท ได้รับ ISO 9001 และบริษัทได้จัดให้มีคณะกรรมการด้านสิ่งแวดล้อม
พร้อมทั้งมีนโยบายทางด้านความปลอดภัยในการทำงาน นโยบายการจัดการด้านพลังงาน
และนโยบายด้าน CSR ที่อยู่ภายใต้กรอบของหลักธรรมภิบาลเพื่อให้พนักงานของบริษัท
นำไปใช้ในการปฏิบัติงานอย่างเคร่งครัด

การประชุมผู้ถือหุ้น

ก่อนวันประชุมล่วงหน้าอย่างน้อย 21 วัน (Best Practice)
บริษัทจะแจ้งให้ผู้ถือหุ้นทราบถึงวันและเวลาของการประชุมผู้ถือหุ้นสามัญประจำปี
และรวมถึงจัดส่งเอกสารประกอบที่เกี่ยวข้องในแต่ละวาระ ซึ่งหมายรวมถึง
สำเนารายงานการประชุมสามัญประจำปีในครั้งก่อน รายละเอียดสถานที่
และการเดินทางมายังสถานที่จัดประชุม ใบมอบอำนาจพร้อมคำอธิบาย
พร้อมทั้งส่งรายงานผลประกอบการของบริษัทและเสนอเรื่องการสรรหาคณะกรรมการบริษัทที่ครบกำหนดตามวาระทุกครั้ง
ในการประชุมผู้ถือหุ้น ทั้งนี้ เป็นการปฏิบัติตามบทบัญญัติของข้อบังคับของบริษัท (Article of
Association) และกฎระเบียบที่เกี่ยวข้องของตลาดหลักทรัพย์แห่งประเทศไทย
โดยประธานคณะกรรมการบริษัท จะทำหน้าที่เป็นประธานในที่ประชุมผู้ถือหุ้น
และกรรมการผู้จัดการเป็นผู้นำเสนอรายงานผลการดำเนินงานของบริษัทในปีที่ผ่านมาเพื่อให้ที่ประชุมผู้ถือหุ้นพิจารณา
โดยเปิดโอกาสให้ผู้ถือหุ้นได้ซักถาม ในทุกวาระ พร้อมทั้งรับฟังคำแนะนำและความเห็นจากผู้ถือหุ้น
รวมถึงการบันทึกคำถาม และข้อคิดเห็นที่เป็นประโยชน์ต่อการดำเนินกิจการของบริษัท
โดยกรรมการบริหารจะทำหน้าที่ตอบคำถามผู้ถือหุ้นตามขอบข่ายของงานที่รับผิดชอบในเรื่องนั้นๆ

8.3 นโยบายการจ่ายเงินปันผล

คณะกรรมการเป็นผู้มีหน้าที่ประกาศนโยบายการจ่ายเงินปันผล และนำเสนอต่อที่ประชุมผู้ถือหุ้นเพื่อพิจารณาอนุมัติ 

ตามข้อบังคับของบริษัทในเรื่องเงินปันผลกำหนดว่า ห้ามมิให้แบ่งเงินปันผลจากเงินประเภทอื่นนอกจากเงินกำไร ในกรณีที่บริษัทยังมียอดขาดทุนสะสมอยู่ห้ามมิให้แบ่งเงินปันผล เงินปันผลให้แบ่งตามจำนวนหุ้น หุ้นละเท่า ๆ กัน นโยบายเงินปันผล 50-70 % ของกำไรสุทธิหลังหักภาษีเงินได้

การจ่ายเงินปันผลให้กระทำใน 1 เดือนนับแต่วันที่ที่ประชุมผู้ถือหุ้นมีมติหรือวันที่คณะกรรมการมีมติแล้วแต่กรณี ทั้งนี้ให้แจ้งเป็นหนังสือไปยังผู้ถือหุ้นและให้โฆษณาคำบอกกล่าวการจ่ายเงินปันผลนั้นในหนังสือพิมพ์ด้วย